ເພື່ອຕີລາຄາຜົນການຮ່ວມມືສອງຝ່າຍໃນໄລຍະຜ່ານມາ ແລະ ຫຼືການຮ່ວມມືໃນຕໍ່ໜ້າໃນໂອກາດທີ່ຄະນະຜູ້ແທນດັ່ງກ່າວເດີນທາງມາຢ້ຽມຢາມ ແລະ ເຮັດວຽກຢູ່ ນວ ແຕ່ວັນທີ 4-7 ກັນຍານີ້ ທີ່ເປັນກິດຈະກຳໜຶ່ງຢູ່ໃນໄລຍະທີ່ສອງພັກ-ສອງລັດ ແລະ ປະຊາຊົນສອງຊາດ ພວມສະເຫຼີມສະຫຼອງປີສາມັກຄີມິດຕະພາບ ລາວ-ຫວຽດນາມ ຢ່າງເປັນ ຂະບວນຟົດຟື້ນ.
ຕອນເຊົ້າວັນທີ 21.7.2017 ຢູ່ທີ່ໂຮງແຮນແລນມາກ ຣີເວີໄຊໄດ້ຈັດກອງປະຊຸມຄະນະກຳມະການຮັກສາຄວາມສະຫງົບຮຽບຮ້ອຍ ຕາມຊາຍແດນລາວ-ໄທນະຄອນຫຼວງວຽງຈັນ-ໜອງຄາຍ ຄັ້ງທີ 10. ໂດຍຝ່າຍ ນວ ເຂົ້າຮ່ວມໂດຍ ທ່ານ ປອ ສິນລະວົງ ຄຸດໄພທູນ ເຈົ້າຄອງ ນວ, ປະທານຄະນະກຳມະການປກຊ-ປກສ ນວ, ປະທານຄະນະກຳມະການຮັກສາຄວາມສະຫົງບຮຽບຮ້ອຍຕາມຊາຍແດນລາວ-ໄທຕາມຊາຍແດນ ນວ ພ້ອມດ້ວຍຄະນະ. ແລະ ຝ່າຍໜອງຄາຍ ເຂົ້າຮ່ວມໂດຍທ່ານ ທ່ານ ສຸຊາດນົບພະວັນ ຜູ້ວ່າຣາຊະການຈັງວັດໜອງຄາຍ ພ້ອມດ້ວຍຄະນະ.
ໃນວັນທີ 14 ເດືອນ ກໍລະກົດ ປີ 2017 ທີຫ້ອງວ່າການປົກຄອງນະຄອນຫລວງວຽງຈັນ, ຫ້ອງປະຊຸມຊັ້ນ4 ຄະນະໂຄສະນາອົບຮົມນະຄອນຫລວງວຽງຈັນ ໄດ້ຈັດປະຖະກາຖາ ວັນເຊັນສົນທິສັນຍາມິດຕະພາບ-ການຮ່ວມມື ( 18.7.1977) ຄົບຮອບ 40 ປີ ແລະ ວັນສ້າງຕັ້ງສາຍພົວພັນການທຸດລາວ-ຫວຽດ (5.9.1962) ຄົບຮອບ 55 ປີ, ໂດຍແມ່ນ ທ່ານ ສົມສະຫວາດ ເລັ່ງສະຫວັດ ອະດີດຮອງນາຍົກລັດຖະມົນຕີແຫ່ງ ສປປ ລາວ, ທີ່ປືກສາຄະນະບໍລິຫານງານສູນກາງພັກ ສະໄໜທີ X, ໃຫ້ກຽດປາຖະກະຖາຄັ້ງນີ້, ໄດ້ມີຄະນະປະຈຳພັກ, ຄະນະພັກນະຄອນຫລວງວຽງຈັນ, ເລຂາພັກເມືອງ, ເຈົ້າເມືອງ, ຫົວໜ້າພະແນກການ, ອົງການທຽບເທົ່າ, ທະຫານ - ຕຳຫລວດ, ພະນັກງານຫລັກແຫລ່ງອ້ອມຂ້າງນະຄອນຫລວງວຽງຈັນ, ສະມາຄົມຫວຽດນາມ ແລະ ນັກທຸລະກິດຫວຽດນາມທີມາດຳເນີນທຸລະກິດຢູ່ ສປປ ລາວ, ເຂົ້າຮ່ວມຮັບຟັງການປາຖະກະຖາຄັ້ງນີ້.
ວັນທີ 14 ມິຖຸນາ 2017 ທີ່ຫ້ອງວ່າການ ນະຄອນຫລວງວຽງຈັນ, ທ່ານແກ້ວພິລາວັນ ອາໄພລາດ ຮອງເຈົ້າຄອງ ນະຄອນຫລວງວຽງຈັນ ໄດ້ຕ້ອນຮັບການເຂົ້າຢ້ຽມຂ່ຳນັບ ຂອງທ່ານ ຫງວຽນ ວັນຈຶກ ຮອງຫົວໜ້າ ພະແນກກະສິກຳແລະ ພັດທະນາຊົນນະບົດ ນະຄອນໂຮ່ຈິມິງ, ພ້ອມດ້ວຍຄະນະທີ່ເດີນທາງມາເຮັດວຽກຢູ່ ນະຄອນຫລວງວຽງຈັນ ແຕ່ວັນທີ 13-16 ມິຖຸນານີ້.